Cuneiform Tablet KTH 12
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma in-bi₄-IŠTAR-ma a-na ša ki i-a-tí qí-bi-ma šu-ma ṣí-lá-{d}IŠKUR a-ma-kam wa-ša-áb a-ṣé-ri-a ṭur₄-da-ni-šu šu-ma lá-šu na-áš-pár-ták-nu li-li-kam a-ḫu-ú-a a-tù-nu šu-ma a-ma-kam mì-ma kà-ru-um šu-mì-i ú-ul šu-mì a-šùr-GAL a-ḫi-i-a i-za-kà-ar-ma ṭup-pé-e mì-ma a-na a-lim{ki} ul-ta-pì-tù na-áš-pè-er-ták-nu li-li-kam-ma úz-ni pì-tí-a-ma ú a-na-ku lá-am-lik iḫ-da-ma iš-tí en-na-nim ú a-bi₄-a ší-ip-ri na-áš-pár-ták-nu li-li-kam